Sve smjenjuje: Partija premala za veliki ego Zoke Milanovića

Obračun u SDP-u: Šef SDP-a i premijer Zoran Milanović smijenio je sve koji su bili popularniji od njega. Komadina mu je otvoreno rekao da više nema njegovu podršku

<p> <span style="background-color: rgb(255, 255, 255);"> Tko god je u stranci popularniji od velikog vođe </span> <b> Zorana Milanovića </b> <span style="background-color: rgb(255, 255, 255);"> ili mu se na bilo koji način suprotstavi, </span> <b> biva smijenjen </b> <span style="background-color: rgb(255, 255, 255);"> . </span> <br/> </p><p> Mnogi kolege anonimno ga opisuju kao <b> čovjeka kojega taština izjeda toliko da u zaborav padaju sve njegove vrline </b> . Još na početku mandata ove Vlade jedan od sad bivših ministara, a bivših ih je danas šest, opisao nam je šefa <b> kao vuka samotnjaka. </b> </p><p> Kako će voditi Vladu pokazao je u manje od mjesec dana. A <b> vodi je smjenama </b> onih koje je izabrao. Javnosti su one prezentirane kao <b> veći ili manji gafovi </b> tih bliskih suradnika. Tajno su ga <b> dirnuli u ego </b> . Upravo je to izgleda najveći grijeh koji mogu počiniti Milanovićevi suradnici. </p><p> <b> Prvi na listi za otpis </b> našao se <b> Vladimir Ferdelji </b> koji je trebao biti pomoćnik također sad bivšeg ministra pomorstva <b> Zlatka Komadine </b> . Na tome mjestu nije se zadržao ni mjesec dana. Milanović ga je <b> otpratio sa “sorry” </b> i to zato što je Ferdelji rekao ono što se dan-danas potvrđuje - <b> da Vladi nedostaje hrabrosti. </b> Premijer je to osobno shvatio pa mu je pokazao da ima hrabrosti reći da je, eto, pogriješio po pitanju izbora suradnika. </p><p> Više nije tajna <b> “da je Milanović nije volio” </b> , a da može, opet bi je smijenio jer je postala popularnija nego ikad. Riječ je o bivšoj ministrici zaštite okoliša <b> Mireli Holy </b> . Njezin odlazak trebao je biti primjer svima kako šef neće imati milosti ni za nenamjerne pogreške. <b> Morala je otići zbog e-maila </b> predsjedniku uprave HŽ-a. Molila ga je da ne šikanira suprugu stranačkog kolege. Tajno - nije je volio jer je imala mišljenje koje se kosilo s njegovim. </p><p> <b> Otišao je i Čačić </b> , no njega se Milanović ne bi odrekao da nije u pitanju bila viša sila - služenje zatvora. </p><p> <b> Zlatko Komadina </b> mjesto ministra prometa napustio je zbog zdravstvenih tegoba. Tajno - šef ga nije volio. Milanović je smijenio i ministra turizma Ostojića zbog afere s prenamjenom i kupoprodajom zemljišta u Balama. Puno veća afera <b> potresla je ministra poljoprivrede Jakovinu </b> . Njegovo privatno poduzeće nije podmirivalo obveze prema državi. Nije smijenjen. Premijer nije ni trepnuo ni kad si je <b> Željko Jovanović </b> osigurao radno mjesto na Osječkom fakultetu nakon što mu prestane mandat. </p><p> <b> Nakon Linićeva odlaska </b> , predsjedništvo SDP-a sastalo se u srijedu u Zagrebu. <b> Raspravljali su više od tri sata </b> , a nakon sjednice glavni tajnik <b> Igor Dragovan </b> rekao je da se stranka okreće izborima za Europski parlament. Potvrdio je da će se <b> održati sjednica Glavnog odbora SDP-a </b> , ali nakon euroizbora. <b> O Liniću nije htio govoriti. </b> </p><p> Bivši ministar financija, pak, <b> poslao je dopis predsjedništvu SDP-a </b> . Tvrdi kako ga <b> Milanović lažno optužuje </b> te ga je pozvao da objasni zašto je dva mjeseca skrivao podatke o slučaju Spačva. </p><h3> Riječki dečki mogli bi Zokiju doći glave </h3><p> <b> Dan nakon smjene </b> ministra financija Slavka Linića razloge ovog poteza premijer i šef SDP-a <b> Zoran Milanović obrazložio je i članovima predsjedništva SDP-a. </b> S obzirom na to da u tom stranačkom tijelu većinu čine njegovi ljudi, razloga za zabrinutost nije imao. </p><p> Kritike nezadovoljnika, koji su u manjini, u predsjedništvu stranke slušao je na “autopilotu”. Skupinu nezadovoljnika predvodi potpredsjednik SDP-a i župan primorsko-goranski <b> Zlatko Komadina </b> , koji je prije sjednice predsjedništva Milanoviću jasno poručio da nema njegovu podršku. Ranije je najavio da će na sjednici od Milanovića tražiti argumente za smjenu Slavka Linića. </p><p> - U posljednjem slučaju kadroviranja, u slučaju gospodina Linića, premijer nema moju podršku. General koji se olako rješava svojih časnika vrlo često ostaje na kraju sam - <b> izjavio je Komadina. </b> </p><p> Nakon smjene najpopularnijeg ministra <b> riječki SDP stao je na Linićevu stranu </b> . Među SDP-ovcima sve je više onih koji smatraju da se Zoran Milanović na njegovu smjenu namjerno odlučio dan prije sjednice predsjedništva kako se ne bi trebao suočiti s neistomišljenicima. </p><p> - Ako je Milanović toliko siguran u svoju odluku, zašto ovaj potez nije prije raspravio na predsjedništvu SDP-a - pita se naš izvor. </p><p> <b> Riječki SDP najjača je stranačka organizacija </b> nakon što je zagrebačka oslabljena unutarnjim sukobima. </p><p> - Kad se Rijeka buni, svaki predsjednik stranke, tko god to bio, to mora shvatiti ozbiljno - kaže naš izvor iz SDP-a. </p><p> Velika bitka u vladajućoj stranci počet će nakon izbora za <b> Europski parlament 25. svibnja </b> i nije isključeno da sve brojniji <b> Milanovićevi protivnici krenu u obračun </b> i rušenje aktualnog predsjednika. Unatoč napetostima koje vladaju u stranci, SDP-ovci od sjednice predsjedništva nisu ništa očekivali jer, bez obzira na polemične tonove, svjesni su da Slavka Linića ne mogu vratiti. </p><p> Riječki gradonačelnik <b> Vojko Obersnel </b> u emisiji Hrvatskog radija “U mreži Prvog” kazao je da je oštrija reakcija riječkog SDP-a logična jer je premijer uživao njihovo nepodijeljeno povjerenje i nisu očekivali ovakav odnos prema svome članu. </p><p> - Ovo nije nimalo jednostavna situacija za nas. Ta odluka nije donesena na pravi način. Ostavlja mučan dojam da se Linića miče zbog lošeg rada ili nekih nelegalnih aktivnosti u Ministarstvu financija. O nekim odnosima u SDP-u raspravit ćemo unutar stranke. SDP nećemo rušiti ni na koji način - ustvrdio je Obersnel. </p><p> <b> Ministar poduzetništva Gordan Maras </b> smatra da Linićeva smjena neće narušiti stabilnost SDP niti vladajuće koalicije. Apelirao je na sve članove stranke da ne komentiraju situaciju u stranci medijima nego da se bave poslom za koji su im građani dali povjerenje. </p><p> - Naš posao je da zemlju izvučemo iz situacije u kojoj je i u kojoj je bila kad smo preuzeli vlast, i da ne dopustimo da se ljudi poput Tomislava Karamarka vrate na vlast - rekao je. </p><p> <b> Predsjednik Sabora Josip Leko </b> očekuje da će Odbor za financije o imenovanju novog ministra raspravljati početkom idućeg tjedna, a hoće li biti potvrđen iduće srijede, kad se zastupnici vraćaju na radna mjesta, ili u petak ovisi o dogovoru. Nije želio komentirati slučaj Linić niti odgovoriti na pitanje je li premijer Milanović o smjeni prvo trebao razgovarati s članovima predsjedništva stranke. </p><p> - O svemu ćemo razgovarati u stranci - rekao je Leko koji smatra da je to pametniji put od rasprave u medijima. Napete odnose ne očekuje jer su razumni ljudi i mogu razgovarati argumentirano. Potpredsjednik Sabora Nenad Stazić smatra da smjena ministra Linića nije uzdrmala koaliciju niti SDP te ističe da je premijerovo pravo da bira svoj tim. </p><h3> <i> >>> U petak 9. svibnja u novom Expressu ekskluzivno pročitajte Linićev plan osvete i kako su se vrijeđali Slavko i Zoki... </i> <br/> </h3>